

 27.9.2017

Riaditeľstvá SŠ

**Vec:** **Biologická olympiáda – 52. ročník – pokyny**

Z poverenia Okresného úradu Košice – odboru školstva Centrum voľného času – Regionálne centrum mládeže organizuje v školskom roku 2017/2018 krajské kolo Biologickej olympiády (ďalej len BiO) v kategóriách A, B ,C a E a zároveň je distribútorom úloh pre okresné kolo BiO v kategóriách E a F.

Týmto listom Vám zasielame **organizačné pokyny** a **dôležité informácie** týkajúce sa Biologickej olympiády a jej priebehu **v súťažných kategóriách A a B.**

**Kategória A**

* 3. a 4. ročník gymnázií (SOŠ veterinárna Košice – Barca; SZŠ)
* septima (7.) a oktáva (8.) osemročných gymnázií
* 4. a 5. ročník bilingválnych gymnázií s päť ročným štúdiom

**Kategória B**

* 1. a 2. ročník gymnázií (SOŠ veterinárna Košice – Barca; SZŠ)
* kvinta (5.) a sexta (6.) osemročných gymnázií
* 1. až 3. ročník bilingválnych gymnázií s päť ročným štúdiom

*Nadaní študenti z nižších kategórií môžu v prípade záujmu súťažiť aj vo vyšších súťažných kategóriách. Študenti z vyššej súťažnej kategórie ale nemôžu byť za žiadnych okolností zaradení do nižšej kategórie.*

**PRIEBEH SÚŤAŽE**

Biologickú olympiádu *(krajské kolo)* zabezpečuje po odbornej stránke *Krajská komisia biologickej olympiády*, po organizačnej stránke *CVČ – Regionálne centrum mládeže* (na základe poverenia Okresného úradu Košice).

 **Kontaktné údaje a adresa koordinátorky súťaže:**

 Mgr. Zuzana Nedoroščíková

 CVČ – RCM Strojárenská 3, Košice 040 01

  **zuzana.nedoroscikova@rcm.sk** tel. č.: 0908 645 748

Biologická olympiáda v kategórii A a B prebieha v dvoch nezávislých častiach – teoreticko-praktická časť *(riešenie teoretického testu a praktických úloh)* a projektová časť *(vypracovanie projektu s posterom alebo samostatnej písomnej práce)*.

V každej časti sa súťaží v 3 súťažných kolách (školské, krajské a celoštátne).

**Školské kolo:**

* vyhlasuje, riadi a organizačne zabezpečuje školská komisia BiO
* **termín:** **do 16.2.2018**
* do krajského kola **postupujú dvaja najúspešnejší** riešitelia školského kola BiO
* **školská komisia zašle** najneskôr **do 21.2.2018** poverenej **koordinátorke**

**CVČ – RCM elektronickou poštou:**

* vyhodnotenie školského kola Bio a **výsledkovú listinu**
* **prihlášky do krajského kola** Bio**[[1]](#footnote-1)**

*(prihlášku a internetový odkaz, prostredníctvom ktorého je možné ju stiahnuť, nájdete na konci dokumentu)*

* prihlášku do krajského kola BiO v písomnej podobne je nutné priniesť so sebou v deň konania krajského kola

**Krajské kolo:**

* na základe výsledkov školského kola BiO a prihlášok do krajského kola, ktoré boli doručené na adresu koordinátora súťaže (CVČ – RCM) príslušná Krajská komisia BiO pozýva postupujúcich do krajského kola
* **pozvánky** s uvedením miesta a času súťaže budú **doručené elektronickou poštou** **najneskôr 14 dní pred** konaním krajského kola
* **termín: kategória A – 20.3.2018 / kategória B – 21.3.2018**
* úspešným riešiteľom krajského kola BiO je každý súťažiaci, ktorý dosiahol aspoň 50 % z celkovo možného bodového zisku
* do celoštátneho kola **postupujú dvaja najúspešnejší** riešitelia krajského kola BiO

Ďalšie informácie, týkajúce sa obsahovej náplne súťaže v teoreticko-praktickej časti, ako i formy a obsahu súťažných projektov v projektovej časti nájdete na web stránke www.olympiady.sk.

**DÔLEŽITÉ WEBOVÉ ADRESY A KONTAKTY**

www.olympiady.sk *(informácie, týkajúce sa predmetových olympiád)*

www.rcm.sk *(webová stránka CVČ – RCM)*

https://www.iuventa.sk/sk/Olympiady/Olympiady-a-sutaze/BiO/Tlaciva.alej

*(záväzná prihláška na krajské kolo BiO)*

 lubomir.panigaj@upjs.sk **zuzana.nedoroscikova@rcm.sk**

 *(predseda krajskej komisie BiO) (koordinátorka BiO; CVČ – RCM)*

****

1. ***Uvedené materiály (napriek inštrukcii, ktorú obsahuje záväzná prihláška) nie je potrebné posielať duplicitne na adresu predsedu Krajskej komisie BiO – postačuje ich zaslanie mailom na adresu koordinátorky BiO!*** [↑](#footnote-ref-1)